Kemalangan helikopter Lumut 2024

Pada jam 9:32 pagi (Waktu Piawai Malaysia) 23 April 2024, dua helikopter ketenteraan milik Tentera Laut Diraja Malaysia (TLDM) bertembung di udara ketika raptai persembahan. Seramai 10 orang dalam kedua-dua helikopter maut dalam kejadian.

 Latar belakang 
Pada 23 April 2024, pihak Tentera Laut Diraja Malaysia (TLDM) di Pangkalan TLDM di Lumut, Perak, sedang melaksanakan raptai sempena hari ulang tahun ke-90 TLDM. Kemalangan melibatkan sebuah helikopter Eurocopter Fennec dan sebuah helikopter AW139, kedua-duanya milik TLDM, dan berlepas dari Lapangan Terbang Sitiawan. Ketika raptai, kedua-dua helikopter hilang kawalan ketika ingin melatih raptai lintas hormat lalu berlanggar. Helikopter Fennec kemudiannya terhempas di kompleks sukan TLDM, manakala AW139 pula terhempas di Stadium TLDM.

 Mangsa 
10 orang tentera dalam kedua-dua helikopter terkorban ketika kejadian, dengan tiada penumpang yang terselamat. Mayat-mayat mangsa kemudiannya dibawa ke hospital tentera Lumut, sebelum dihantar ke Hospital Raja Permaisuri Bainun. Di samping itu, seorang anggota TLDM di kolam renang berdekatan tercedera akibat terkena serpihan perlanggaran.

Senarai nama mangsa nahas

AgustaWestland AW139 (M503-3) 

 Komander Muhammad Firdaus bin Ramli
 Leftenan Komander Wan Rezaudeen Kamal bin Wan Zainal Abidin 
 Leftenan Komander Mohammad Amirulfaris bin Mohamad Marzukhi
 Pegawai Waran III (AQM) Muhammad Faisol bin Tamadun.
 Pegawai Waran II TNL Noorfarahimi binti Mohd Saedy (Penumpang)
 Bintara Muda TNL Noor Rahiza binti Anuar (Penumpang)
 Laskar Kanan JJM Joanna Felicia anak Rohna (Penumpang)

Eurocopter Fennec (M502-6)

 Komander Muhamad Amir bin Mohamad TLDM - PM Skuadron 502.
 Leftenan Sivasutan a/l Thanjappan TLDM.
 Pegawai Waran II TMK Mohd Shahrizan bin Mohd Termizi.

 Rujukan 

Kategori:April 2024 di Malaysia
Kategori:Kemalangan udara di Malaysia
Kategori:2024 di Perak
Kategori:Perlanggaran di udara
Kategori:Tentera Laut Diraja Malaysia
Kategori:Bencana 2024 di Malaysia